  Майя Бывальцева 2-6 пӧсьтолэзе Сьӧлтаын XXVIII Элькун гужем гурт шудонъёс ортчозы. Бадӟым ужрадлы дасяськемзы сярысь ивортодэтъя «Удмуртия» агентстволы Сьӧлта ёрос администрациысь физкультурая, спортъя но егитъёсын ужан политикая ёзэтлэн кивалтӥсезлэн воштӥсез Надежда Хитрина вераз. Выль ӵектосъя милям туж бадӟым ФОК луоз, 500 адямилы чаклам трибунаосын. <…> Вылӥяз ватсаса залъёс луозы: фитнеслы, нюръяськонлы, ӝӧквыл теннислы. Кулэяськон солы туж бадӟым, милям спортзалъёсмы уг тырмо. Пиналъёслы но умой луоз, малы ке шуоно физкультурая урокъёсын 2-3 классэн занятиос ортчо вал. Выль юртын выжъёс вӧлдэмын ни Надежда Хитрина, Сьӧлта ёрос администрациысь физкультурая, спортъя но егитъёсын ужан политикая ёзэтлэн кивалтӥсезлэн воштӥсезВыль стадионын футбол бусы (90х60), бызьылон сюрес (400 метр), тэтчаны гу но шальы лэзьян инты луоз. Футбол бусыез ӵошкыттӥзы ни, туннэ шобыртыны кутскизы. Собере бызьылон сюресъёс лэсьтыны кутскозы. Трибунаос лэсьтэмын ни, пуконъёс басьтомы на Надежда Хитрина, Сьӧлта ёрос администрациысь физкультурая, спортъя но егитъёсын ужан политикая ёзэтлэн кивалтӥсезлэн воштӥсезЭлькунлэн ёросъёсысьтыз лыктӥсь гурт спортсменъёслы интыос пусъемын. Тросэз Сьӧлтаысь шоръёзо школаын улозы, озьы ик начальной школаын, куиняз нылпи садъёсын, искусствоосъя школаын. Ваньмыз соос спорт объектъёслы матын, пусйиз Надежда Хитрина. Сӧлтаын Элькун гужем гурт шудонъёслы дасясько 6 фото Гурт шудонъёс азьын черкогурт но чебертӥське. Кык ар талэсь азьло ай милям номырмы но ӧй вал. Табере туж чебер фонтанмы вань, одӥг ёросын но сыӵеез ӧвӧл – тылъёсын пиштэ! Выльдэмын ӵошатсконъёсты ортчытон объектъёс. Ёросысь лулчеберет юрт югдытэмын, со элькунын одӥгез устоез, карын но сыӵеез ӧвӧл Надежда Хитрина, Сьӧлта ёрос администрациысь физкультурая, спортъя но егитъёсын ужан политикая ёзэтлэн кивалтӥсезлэн воштӥсезXXVIII Элькун гужем гурт шудонъёслэн ибырвесез (талисманэз) Гоша гондыр луоз. Тодэ вайытом, 31-тӥ куартолэзьысен 2-тӥ инвожоозь Глазкарын Удмуртиысь каръёсысь ужась коллективъёслэн 9-тӥ гужем спартакиадазы ортчоз.    Тегъёс: Спорт Удмуртия гуртшудонъёс Сьӧлта  